ai4bharat/Pralekha huggingface dataset:
রাষ্ট্রপতিরসচিবালয়
ভারতের রাষ্ট্রপতি ২০২৩-এর পদ্ম পুরস্কার প্রদান করেছেন
নয়াদিল্লি, ২২ মার্চ, ২০২৩
রাষ্ট্রপতি শ্রীমতী দ্রৌপদী মুর্মু আজ  রাষ্ট্রপতি ভবনে উপ-রাষ্ট্রপতি, প্রধানমন্ত্রী, কেন্দ্রীয় স্বরাষ্ট্র মন্ত্রী এবং অন্য বিশিষ্টজনেদের উপস্থিতিতে আয়োজিত একটি অসামরিক পুরস্কার প্রদান অনুষ্ঠানে ২০২৩-এর জন্য তিনটি পদ্মবিভূষণ, চারটি পদ্মভূষণ এবং ৪৭টি পদ্মশ্রী পুরস্কার প্রদান করলেন।
অনুষ্ঠানের পুরস্কারপ্রাপকদের তালিকা দেখতে নিচের লিঙ্কে ক্লিক করুন -
https://static.pib.gov.in/WriteReadData/specificdocs/documents/2023/mar/doc2023322175501.pdf
(PG/AP/DM
প্রধানমন্ত্রীরদপ্তর
প্রধানমন্ত্রী আগামীকাল স্বামী চিদভবানন্দজীর ভগবদ গীতার কিন্ডল সংস্করণ প্রকাশ করবেন
নয়াদিল্লি, ১০ মার্চ ২০২১
প্রধানমন্ত্রী শ্রী নরেন্দ্র মোদী আগামীকাল  সকাল ১০টা ২৫ মিনিটে ভার্চ্যুয়াল পদ্ধতিতে স্বামী চিদভবানন্দজীর ভগবদ গীতার কিন্ডল সংস্করণ প্রকাশ করবেন। স্বামী চিদভবানন্দজীর ভগবদ গীতার ৫ লক্ষেরও বেশি মুদ্রিত সংস্করণ বিক্রয় উপলক্ষে এই অনুষ্ঠানের আয়োজন করা হয়েছে।
স্বামী চিদভবানন্দজী তামিলনাডুর তিরুচিরাপল্লীর তিরুপুরাইথুরাইতে শ্রীরামকৃষ্ণ তপোবন আশ্রম প্রতিষ্ঠা করেছিলেন। স্বামী চিদভবানন্দজী প্রায় ১০০টি গ্রন্থ রচনা করেছেন এবং সাহিত্যের সমস্ত ধারায় তাঁর লেখনীর দক্ষতা রয়েছে। ভগবদ গীতা সম্পর্কে তাঁর পাণ্ডিত্যপূর্ণ লেখনী সর্বাধিক সমাদৃত গ্রন্থগুলির অন্যতম হয়ে উঠেছে। ১৯৫১ সালে গীতার তামিল সংস্করণ প্রকাশিত হয়েছিল। এরপর ১৯৬৫ সালে এই গ্রন্থের ইংরাজি অনুবাদ হয়। তাঁর অনুগামীরা এই গ্রন্থের তেলেগু, ওড়িয়া, জার্মান ও জাপানী ভাষায় অনুবাদ করেছেন।
মানবসম্পদবিকাশমন্ত্রক
আইআইটি খড়্গপুরের একদল গবেষক নতুন কার্ডিও ভাসকুলার যন্ত্রের উদ্ভাবন করে পুরস্কৃত হলেন
কলকাতা, ২৩ অগাস্ট, ২০২০
আইআইটি খড়্গপুরের একদল গবেষক হৃদরোগের বিভিন্ন পরীক্ষা-নিরীক্ষা করার জন্য অনলাইনে স্বয়ংক্রিয় ব্যবস্থাপনার একটি পন্থা উদ্ভাবন করেছেন। গবেষকরা হৃদস্পন্দনে সমস্যা দেখা দিলে তাকে উত্তেজিত করার এবং এ সংক্রান্ত বিভিন্ন পরীক্ষা-নিরীক্ষার জন্য সহায়ক যন্ত্র উদ্ভাবন করেছেন। বিশ্ব স্বাস্থ্য সংস্থার হিসাব অনুযায়ী, ২০১৬ সালে ১ কোটি ৮৯ লক্ষ মানুষের মৃত্যুর কারণ ছিল হৃদরোগ। সারা পৃথিবীর ৩১ শতাংশ মৃত্যুই এই কারণে হয়েছে। ভারতে ঐ বছর ২৮ শতাংশ মৃত্যুর কারণ ছিল হৃদরোগ।
হৃদরোগের বিভিন্ন যন্ত্রপাতির আন্তর্জাতিক বাজার ২০১৯ সালের হিসাবে ছিল ৪ হাজার ২৬১ কোটি মার্কিন ডলারের সমতুল। ২০২৭ সালে এই বাজার বেড়ে দাঁড়াবে ৭ হাজার ১০৫ কোটি মার্কিন ডলারের সমতুল। এখানে অস্ত্রপোচারের সরঞ্জাম-সহ পরীক্ষা-নিরীক্ষা ও নজরদারির যন্ত্রপাতিও রয়েছে। এর সাহায্যে সেরিব্রো-ভাসকুলার হার্ট ডিজিজ, স্ট্রোক, করোনারি হার্ট ডিজিজ এবং হঠাৎ করে কার্ডিয়াক অ্যারেস্টের চিকিৎসা করা সম্ভব হবে। চিকিৎসা ক্ষেত্রে উন্নয়নের গতি আসায় বিভিন্ন পরীক্ষা-নিরীক্ষার জন্য বর্তমানে প্রচুর যন্ত্রপাতির প্রয়োজন।
আইআইটি খড়্গপুরের মেকানিক্যাল ইঞ্জিনিয়ারিং বিভাগের গবেষক অধ্যাপক প্রশান্ত কুমার দাস বলেন, হৃদযন্ত্রের কাজের প্রকৃতি এবং গঠনগত সমস্যার কারণেই এটি নিয়ে পরীক্ষা-নিরীক্ষা করা বেশ জটিল বিষয়। এই কারণে, তাঁরা একটি কৃত্রিম মডেল তৈরি করে এই পরীক্ষা-নিরীক্ষার কাজটি করছেন। এর সাহায্যে হৃদপিন্ডের ভাল্ভ, তার ধমনী ও শিরায় রক্ত সঞ্চালন -সহ বিভিন্ন বিষয়ে পরীক্ষা-নিরীক্ষা করা যাবে। গবেষক দলের অপর সদস্য সুমন্ত লাহা বলেন, তাঁরা প্রাণীদেহের উপরেও পরীক্ষা-নিরীক্ষা চালিয়েছেন। ক্রায়োজেনিক ইঞ্জিনিয়ারিং সেন্টারের অধ্যাপক ইন্দ্রনীল ঘোষ বলেন, এই উদ্ভাবনের ফলে শুধুমাত্র চিকিৎসা প্রযুক্তির সঙ্গে যুক্ত গবেষকরাই উপকৃত হবেন না, চিকিৎসা বিজ্ঞানের ছাত্রছাত্রীরাও এই অসুখের চিকিৎসা করার জন্য একটি বাস্তবোচিত ধারণা পাবেন।
এই উদ্ভাবনের জন্য গবেষকরা ‘সিতারে – গান্ধীয়ান ইয়ং টেকনোলজিক্যাল ইনোভেশন পুরস্কার ২০২০’তে সম্মানিত হয়েছেন।
SSS/CB/SB
(Visitor Counter : 11
নারীওশিশুবিকাশমন্ত্রক
বিবাহ নিবন্ধীকরণের তথ্য ভান্ডার
নয়াদিল্লি, ২৫ জুলাই, ২০১৯
বিদেশ মন্ত্রক রাজ্যসভায় গত ১১ই ফেব্রুয়ারি অনবাসী ভারতীয়দের বিবাহ নিবন্ধীকরণ বিল, ২০১৯ পেশ করে। এই বিলে অনাবাসী ভারতীয়দের বিবাহ নিবন্ধীকরণ, ১৯৬৭’র পাসপোর্ট আইনে সংশোধন এবং ১৯৭৩ – এর ফৌজদারি বিধি সংশোধনের কথা বলা হয়েছে।
ভারতে বা বিদেশে বিবাহের ৩০ দিনের মধ্যে অনাবাসী ভারতীয় ব্যক্তির সঙ্গে বিবাহ নিবন্ধীকরণ বাধ্যতামূলক করা হলে অনাবাসী ভারতীয়দের বিবাহ সংক্রান্ত তথ্য ভান্ডার গড়ে তোলা সম্ভব হবে। একইসঙ্গে, বিভিন্ন পারিবারিক আইনের আওতায় প্রদেয় অধিকারগুলি আরও সুষ্ঠুভাবে বলবৎ করা সম্ভব হবে। এমনকি, বিবাহ বন্ধনে আবদ্ধ হওয়ার পর পতি-পত্নী পরস্পরের থেকে পৃথক হয়ে গেলেও বিভিন্ন আইনের মাধ্যমে তাঁদের সুরক্ষা দেওয়া সহজ হবে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি।
CG/BD/SB
(Visitor Counter : 98
কেন্দ্রীয়মন্ত্রিসভা
কেন্দ্রীয় মন্ত্রিসভা মুম্বাইয়ের সিকিউরিটিজ অ্যাপিলেট ট্রাইব্যুনালের টেকনিক্যাল সদস্যপদ সৃজনের প্রস্তাব অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে মুম্বাইয়ের সিকিউরিটিজ অ্যাপিলেট ট্রাইব্যুনালের জন্য টেকনিক্যাল সদস্যের একটি পদ সৃজনের প্রস্তাব অনুমোদন করেছে। ভারত সরকারের সচিব পর্যায়ের সমতুল এই পদটির বেতন হবে ২,২৫,০০০ টাকা। অথবা, সপ্তম বেতন কমিশনের ১৭ নম্বর পর্যায়ের স্কেলে।
নতুন এই পদ সৃজনের ফলে মুম্বাইয়ে সিকিউরিটিজ অ্যাপিলেট ট্রাইব্যুনালের একটি অতিরিক্ত বেঞ্চ গড়ে তোলা সম্ভব হবে। এর ফলে, সেবি, আইআরডিএ এবং পিএফআরডিএ-তে সিকিউরিটি, পেনশন তহবিল এবং বিমা তহবিল সংক্রান্ত বকেয়া আপিলগুলি নিষ্পত্তির সুবিধা হবে। ফলে, লগ্নিকারী, পেনশন-প্রাপক এবং সাধারণ মানুষও উপকৃত হবেন।
CG/PB/SB
(Visitor Counter : 65
স্বাস্থ্যওপরিবারকল্যাণমন্ত্রক
ভারতে ২৪ ঘণ্টায় ৮৮ লক্ষ ১৩ হাজারেরও বেশি টিকার ডোজ দেওয়া হয়েছে, যা দৈনিক টিকাকরণের ক্ষেত্রে এ পর্যন্ত সর্বোচ্চ
নয়াদিল্লী, ১৭ আগস্ট, ২০২১
দেশব্যাপি টিকাকরণের আওতায় ভারতে ২৪ ঘণ্টায় ৮৮ লক্ষ ১৩ হাজারেরও বেশি টিকার ডোজ দেওয়া হয়েছে, যা দৈনিক টিকাকরণের ক্ষেত্রে এ পর্যন্ত সর্বোচ্চ। এখন পর্যন্ত ভারতে ৫৫ কোটিরও বেশি কোভিড-১৯ টিকার ডোজ দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী ৬২ লক্ষ ১২ হাজার ১০৮টি টিকাকরণ পর্বের মাধ্যমে মোট ৫৫ কোটি ৪৭ লক্ষ ৩০ হাজার ৬০৯টি টিকার ডোজ দেওয়া হয়েছে।
চলতি বছরের গত ২১ জুন থেকে সার্বিক টিকাকরণের নতুন পর্যায় শুরু হয়েছে। কেন্দ্রীয় সরকার কোভিড-১৯ টিকাকরণের পরিধি বিস্তারে এবং এক্ষেত্রে গতি আনতে বদ্ধপরিকর। দেশে করোনায় আরোগ্যের হার ৯৭.৫১ শতাংশ। এ পর্যন্ত ৩ কোটি ১৪ লক্ষ ৪৮ হাজার ৭৫৪ জন করোনা থেকে সুস্থ হয়েছেন। ২৪ ঘণ্টায় ৩৬ হাজার ৮৩০ জন আরোগ্য লাভ করেছেন। গত ১৫৪ দিনে ভারতে দৈনিক সংক্রমণ সর্বনিম্ন হয়েছে। ২৪ ঘণ্টায় ২৫ হাজার ১৬৬ জন নতুন করে করোনা আক্রান্ত হয়েছেন। এই নিয়ে টানা ৫২ দিন দৈনিক সংক্রমণের সংখ্যা ৫০ হাজারের নিচে রয়েছে। কেন্দ্রীয় সরকার এবং রাজ্য ও কেন্দ্রশাসিত অঞ্চলগুলির যৌথ প্রয়াসের ফলেই এই সুফল মিলেছে। দেশে এখন চিকিৎসাধীন রোগীর হার ১.১৫ শতাংশ।
ভারতে এ পর্যন্ত ৪৯ কোটি ৬৬ লক্ষ ২৯ হাজার ৫২৪টি করোনার নমুনা পরীক্ষা করা হয়েছে। ২৪ ঘণ্টায় ১৫ লক্ষ ৬৩ হাজার ৯৮৫টি নমুনা পরীক্ষা করা হয়েছে। দেশে নমুনা পরীক্ষার ক্ষমতা ক্রমশই বৃদ্ধি পেয়েছে। এই নিয়ে টানা ৫৩ দিন সাপ্তাহিক সক্রিয় রোগীর হার ৩ শতাংশের থেকে কমে ১.৯৮ শতাংশে দাঁড়িয়েছে। এমনকি দৈনিক সংক্রমণের হার এখন ১.৬১ শতাংশে দাঁড়িয়েছে। টানা ৭৮ দিন দৈনিক সংক্রমণের হার ৫ শতাংশের নিচে রয়েছে।
CG/SS/NS
(
প্রধানমন্ত্রীরদপ্তর
লাদাখে বাস দুর্ঘটনায় ভারতীয় সেনা জওয়ানদের প্রাণহানির খবরে প্রধানমন্ত্রীর শোক প্রকাশ
নতুনদিল্লি, ২৭শে মে, ২০২২
প্রধানমন্ত্রী শ্রী নরেন্দ্র মোদী লাদাখে বাস দুর্ঘটনায় ভারতীয় সেনাবাহিনীর জওয়ানদের প্রানহানির খবরে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ লাদাখে বাস দুর্ঘটনার খবরে আমি মর্মাহত। এই দুর্ঘটনায় আমরা আমাদের সাহসী সেনা জওয়ানদের হারিয়েছি। শোকের এই মুহূর্তে স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। ক্ষতিগ্রস্তদের সবধরণের সাহায্য দেওয়া হবে।“
(CG/CB/SFS/
স্বরাষ্ট্র মন্ত্রক
মানবাধিকার দিবস উদযাপনের প্রস্তুতি
নয়াদিল্লি, ৯ ডিসেম্বর, ২০১৯
আগামীকাল অর্থাৎ, ১০ ডিসেম্বর, বিশ্ব মানবাধিকার দিবস। ১৯৪৮ সালে রাষ্ট্রপুঞ্জের সাধারণ সভায় ‘মানবাধিকার সংক্রান্ত সর্বজনীন ঘোষণাপত্র’ গ্রহণ করা হয়েছিল এই দিনে। এরপর থেকে প্রতি বছর ১০ ডিসেম্বর দিনটি বিশ্বব্যাপী মানবাধিকার দিবস হিসেবে উদযাপিত হয়ে থাকে। ঘোষণাপত্রটির মূল উদ্দেশ্যই হল, সাধারণ মানুষের সহজাত মর্যাদা রক্ষা করা। মানবধর্মের অলঙ্ঘনীয় অধিকার বিশ্বে সুবিচার, স্বাধীনতা এবং শান্তি ভিত।
রাষ্ট্রপুঞ্জে এ বছরের মানবাধিকার দিবসের থিম হল ‘মানবাধিকার রক্ষায় যুব সমাজের ভূমিকা’। বৈষম্য, জাতিবিদ্বেষের বিরুদ্ধে যুব সমাজের কন্ঠকে তুলে ধরতেই এই থিম বাছা হয়েছে।
মানবাধিকার দিবস উদযাপন উপলক্ষে নতুন দিল্লিতে আগামীকাল বিশেষ অনুষ্ঠানের আয়োজন করেছে জাতীয় মানবাধিকার কমিশন। এই অনুষ্ঠানে প্রধান অতিথি হিসেবে ভাষণ দেবেন রাষ্ট্রপতি শ্রী রামনাথ কোবিন্দ। কমিশনের চেয়ারপার্সন প্রাক্তন প্রধান বিচারপতি এইচ এল দাত্তু-সহ অন্যান্য ব্যক্তিবর্গ অনুষ্ঠানে ভাষণ দেবেন। জাতীয় মানবাধিকার কমিশনের একটি পুস্তিকা এবং মানবাধিকার রক্ষার ওপর একটি স্বল্প দৈর্ঘ্যের পুরস্কার জয়ী চলচ্চিত্রের ডিভিডি-ও প্রকাশ করা হবে। সন্ধ্যায় নতুন দিল্লির মানবাধিকার ভবনে আরও একটি অনুষ্ঠানের আয়োজন করা হয়েছে।
SSS/SS/DM
(Visitor Counter : 99
স্বাস্থ্যওপরিবারকল্যাণমন্ত্রক
ডঃ মনসুখ মান্ডভিয়া ন্যাশনাল ট্রেনিং সেন্টার ফর ফুড সেফটি অ্যান্ড স্ট্যান্ডার্ডস অথরিটি অফ ইন্ডিয়ার উদ্বোধন করেছেন
“আমাদের অমৃতকালে উন্নত দেশ হয়ে ওঠা আমাদের লক্ষ্য, সেহেতু আমাদের নাগরিকদের স্বাস্থ্যবান হয়ে ওঠা জরুরি। সুস্থ নাগরিক শক্তিশালী রাষ্ট্র এবং সমৃদ্ধ রাষ্ট্র গঠন করে।” গতকাল উত্তরপ্রদেশের গাজিয়াবাদে অত্যাধুনিক ন্যাশনাল ট্রেনিং সেন্টার ফর ফুড সেফটি অ্যান্ড স্ট্যান্ডার্ডস অথরিটি অফ ইন্ডিয়া -র উদ্বোধন অনুষ্ঠানে একথা বলেছেন কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া। অনুষ্ঠানে উপস্থিত ছিলেন স্বাস্থ্য ও পরিবার কল্যাণ প্রতিমন্ত্রী অধ্যাপক এস পি সিং বাঘেল, অসামরিক পরিবহন দপ্তরের প্রতিমন্ত্রী জেনারেল ডঃ ভি কে সিং।
প্রধানমন্ত্রী নরেন্দ্র মোদীর আদর্শ অনুযায়ী সুস্থতা এবং প্রতিরোধমূলক স্বাস্থ্য পরিষেবার কথা উল্লেখ করে কেন্দ্রীয় মন্ত্রী বলেন, ভারতের চিরাচরিত খাদ্যাভ্যাস এবং জীবনযাত্রাকে গ্রহণ করতে হবে কারণ ‘আমাদের রান্নাঘরই আমাদের হাসপাতাল’। তিনি জোর দিয়ে বলেন, “ভালো গুণমানের পুষ্টিকর খাদ্য অসুস্থতাকে দূরে সরিয়ে রাখতে পারে।” ডঃ মান্ডভিয়া স্বাস্থ্য এবং সুস্থতা বিষয়ে ভারতের মূল্যবান ঐতিহ্যের কথা বলেন, সে প্রতিরোধমূলক স্বাস্থ্য পরিষেবাই হোক, মিলেটের ব্যবহারই হোক অথবা যোগাভ্যাসই হোক। স্বাস্থ্য ক্ষেত্রে সুস্থতা এবং জীবনযাত্রার ধরনের গুরুত্বের ওপর জোর দিয়ে তিনি বলেন, “যেসব মানুষ এফএসএসএআই-র জাতীয় প্রশিক্ষণ কেন্দ্রে প্রশিক্ষিত হবেন তাঁরা দেশে স্বাস্থ্যবান নাগরিক তৈরিতে গুরুত্বপূর্ণ ভূমিকা নেবেন। কারণ তাঁরাই দেশে খাদ্যের উচিত গুণমান নিশ্চিত করবেন।”
দেশে খাদ্যে ভেজালের কথা বলতে গিয়ে ডঃ মান্ডভিয়া বলেন যে এফএসএসএআই রাজ্য প্রশাসনগুলির সঙ্গে মিলে ভেজালের মোকাবিলায় দল গঠন করেছে। তিনি জোর দিয়ে বলেন, “দেশে খাদ্যে ভেজাল কোনোভাবেই মেনে নেওয়া হবেনা। তিনি বলেন, দেশজুড়ে পরীক্ষা চালানো হবে এবং দোষীদের বিরুদ্ধে খাদ্য সুরক্ষা এবং মান আইন ২০০৬এর ভিত্তিতে ব্যবস্থা নেওয়া হবে।”
প্রশিক্ষণ কেন্দ্রটিকে “লোক স্বস্থ অর্পণ ভবন” হিসেবে বর্ণনা করে অধ্যাপক এস পি বাঘেল বলেন যে, এফএসএসএআই দেশে খাদ্যের মান রক্ষায় বড়সড় দায়িত্ব পালন করছে যা প্রত্যেকের জীবনকে ছুঁয়ে যাচ্ছে। তিনি আরও বলেন যে আমাদেরও দায়িত্ব যেটা আমরা খাচ্ছি সেটা সঠিক মানের খাদ্য কি না তা নিশ্চিত করা।
এই অনুষ্ঠানে এফএসএসএআই-এর তৈরি একটি ই-লার্নিং অ্যাপেরও সূচনা হয়েছে। ডঃ মান্ডভিয়া এফএসএসএআই-এ দুটি বইয়ের প্রকাশ করেন। একটি বই হল মিলেট  রেসিপি আ হেলদি মেনু ফর মেস/ক্যানটিন এবং অন্য বইটি হল হেলদি গাট, হেলদি ইউ-ট্র্যাডিশনাল রেসিপিস উইথ পোটেনসিয়াল প্রো বায়োটিক বেনিফিটস।
CG/AP/NS….
(Visitor Counter : 75
কেন্দ্রীয়মন্ত্রিসভা
কেন্দ্রীয় মন্ত্রিসভা রেলকর্মীদের জন্য উৎপাদনশীলতা-ভিত্তিক বোনাস অনুমোদন করেছে
নয়াদিল্লি, ১০ অক্টোবর, ২০১৮
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৭-১৮ বর্ষের জন্য রেলকর্মীদের ৭৮ দিনের বেতনের সমপরিমাণ উৎপাদনশীলতা-ভিত্তিক বোনাস প্রদানের সিদ্ধান্ত অনুমোদিত হয়েছে। আরপিএফ / আরপিএসএফ বাদে সমস্ত নন-গেজেটেড রেলকর্মী এই বোনাস পাবেন। এর জন্য রেলের ২০৪৪.৩১ কোটি টাকা ব্যয় হবে। মাসিক সাত হাজার টাকা পর্যন্ত বেতন পাওয়া কর্মীরা এই বোনাস পাবেন। এক একজন কর্মী সর্বোচ্চ ১৭,৯৫১ টাকা পর্যন্ত পাবেন।
প্রায় ১১.৯১ লক্ষ রেলকর্মী এর ফলে উপকৃত হবেন। দশেরা / পূজা অবকাশের সময় প্রতি বছর এই বোনাস দেওয়া হয়ে থাকে। এ বছরের উৎসবের অবকাশের আগেই এই সিদ্ধান্ত কার্যকর হবে। এর ফলে, রেলকর্মীদের কাজকর্মে উৎসাহদানের মাধ্যমে রেলের কাজের সার্বিক উন্নতি ঘটবে বলে আশা করা হচ্ছে। ভারত সরকারের মধ্যে রেলই প্রথম দপ্তর যারা ১৯৭৯-৮০ বর্ষে উৎপাদনশীলতা-ভিত্তিক বোনাসের ধারণাটি চালু করে। সেই সময় অবশ্য দেশের অর্থনীতির ক্ষেত্রে পরিকাঠামোগত কাজের জন্য রেলকর্মীদের অবদানের কথা ভেবেই এই ব্যবস্থা চালু হয়েছে।
CG/PB/DM/…
(Visitor Counter : 69
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ন্যাভাল ইনোভেশন অ্যান্ড ইন্ডিজেনাইজেশন অর্গানাইজেশন'এর সূচনা করেছেন
নয়াদিল্লি, ১৩ আগস্ট, ২০২০
প্রতিরক্ষা মন্ত্রী শ্রী রাজনাথ সিং আজ অনলাইন ওয়েবিনারে ন্যাভাল ইনোভেশন অ্যান্ড ইন্ডিজেনাইজেশন অর্গানাইজেশন -এর সূচনা করেছেন। অনুষ্ঠানে উপস্থিত ছিলেন উত্তরপ্রদেশের মুখ্যমন্ত্রী যোগী আদিত্যনাথ। এনআইআইও আত্মনির্ভর ভারত গঠনের লক্ষ্যে শিক্ষা ও শিল্পক্ষেত্রে পরিকাঠামো গঠনে বিশেষ সাহায্য করবে। এনআইআইও একটি ত্রিস্তরীয় সংস্থা। এখানে ন্যাভাল টেকনলজি অ্যাক্সিলারেশন কাউন্সিল  উদ্ভাবন ও দেশীয় পদ্ধতি, এই বিষয় দুটিকে একত্রিত করবে। এন-টিএসি-র আওতায় একটি কার্যকারী গোষ্ঠী থাকবে যারা সংশ্লিষ্ট প্রকল্পগুলি বাস্তবায়িত করবে। ভারতীয় নৌ-বাহিনীর ইতিমধ্যেই কার্যকরী ডিরেক্টরেট অফ ইন্ডিজেনাইজেশন রয়েছে। এদিনের অনুষ্ঠানে ভারতীয় নৌ-বাহিনী উত্তরপ্রদেশ এক্সপ্রেসওয়ে ইন্ডাস্ট্রিয়াল ডেভেলপমেন্ট অথরিটি, গুজরাটের রক্ষাশক্তি ইউনিভার্সিটি, কোচির মেকার ভিলেজ এবং ভারতীয় প্রতিরক্ষা উৎপাদনকারী সোসাইটির সঙ্গে সমঝোতা পত্র স্বাক্ষর করে। এই উপলক্ষে ভারতীয় নৌ-বাহিনী 'স্বাবলম্বন' শীর্ষক একটি বইও প্রকাশ করেছে।
(CG/SS/DM
কৃষিমন্ত্রক
নতুন কৃষি আইনে বিচার বিভাগীয় হস্তক্ষেপ
নয়াদিল্লী, ১৯ মার্চ, ২০২১
নতুন কৃষি আইন- ২০২০র কৃষি পণ্য লেনদেন ও বাণিজ্য উন্নয়ন আইন এবং কৃষি পণ্যের দাম নিশ্চিতকরণে কৃষকদের সুরক্ষা ও ক্ষমতায়ণ চুক্তি আইনের মাধ্যমে ক্ষুদ্র ও প্রান্তিক চাষি সহ সকলের স্বার্থ রক্ষা করা হবে। এর জন্য স্থানীয় মহকুমা স্তরে দ্রুত স্বল্প ব্যয়ে বিভিন্ন সমস্যার সমাধানে প্রয়োজনীয় আইনী সংস্থানের ব্যবস্থা করা হয়েছে। এরফলে ব্যবসায়ীদের থেকে কোনো সমস্যা হলে তার সুরাহা সহজেই করা সম্ভব। কনসিলিয়েশন বোর্ডের মাধ্যমে কৃষকরা ৩০ দিনের মধ্যে তাদের বিবাদের নিষ্পত্তি করতে পারবেন। বিবাদের নিষ্পত্তি না হলে মহকুমায় সংশ্লিষ্ট কর্তৃপক্ষের কাছে তারা আবেদন জানাতে পারবেন। মহকুমা স্তরে এবং জেলা শাসকের দপ্তরে ভূমি রাজস্ব সংক্রান্ত বিভিন্ন কাজ এবং ফসল ও জমি সংক্রান্ত বিবাদের নিষ্পত্তি এক্সিকিউটিভ অফিসাররা করবেন। এই কারণে তাদের কৃষি ও জমি সংক্রান্ত বিবাদের নিষ্পত্তির অভিজ্ঞতা সহ আইনী ধারণাও থাকতে হবে।
সরকারের মূল্য নীতির মূল উদ্দেশ্য হল কৃষকরা যাতে ফসলের ভালো দাম পান। এর জন্য ন্যূনতম সহায়ক মূল্যে সরকার তাদের থেকে ফসল সংগ্রহ করে। কৃষি আইনগুলির সঙ্গে ন্যূনতম সহায়ক মূল্যের নীতির কোনো যোগসূত্র নেই। তবে কৃষকরা চাইলে ন্যূনতম সহায়ক মূল্যে সরকারি সংস্থাগুলিকে অথবা কৃষিপণ্য উৎপাদন বাজার কমিটিকে কিংবা চুক্তি চাষের মাধ্যমে খোলা বাজারে তাদের ফসল বিক্রি করতে পারবে। এক্ষেত্রে কৃষকের যেখানে ফসল বিক্রি করলে লাভ হবে তারা সেই সুবিধাই নেবেন। নতুন কৃষি আইনে ব্যবসায়ী, খাদ্য প্রক্রিয়াকরণ শিল্প সংস্থা, রপ্তানীকারক, কৃষিপণ্য উৎপাদন সংগঠন, কৃষি সমবায় সমিতি ইত্যাদি প্রতিষ্ঠানগুলি সরাসরি কৃষকদের থেকে ফসল কিনতে পারবেন। এর ফলে কৃষকরা ফসলের আরও বেশি দাম পাবেন এবং তাদের আয় বাড়বে।
২০২০র কৃষিপণ্যের দাম নিশ্চিতকরণ কৃষক সুরক্ষা ও ক্ষমতায়ণ আইন কৃষকদের চুক্তি চাষের ক্ষেত্রে লাভজনক দামে ফসল বিক্রি করার সুরক্ষার ব্যবস্থা করেছে। এক্ষেত্রে বাজারে ন্যূনতম সহায়ক মূল্যের ওপর ভিত্তি করে দাম নির্ধারিত হবে। এর ফলে ন্যূনতম নিশ্চিত মূল্যের থেকে বেশি দাম যাতে কৃষকরা পান চুক্তিতে সেটির ব্যবস্থা করা হবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
শিল্পওবাণিজ্যমন্ত্রক
সংস্কার হওয়া স্বর্ণ নগদীকরণ কর্মসূচি সোনার আমদানি শুল্ক কমিয়ে শিল্প সংস্থাগুলিকে অগ্রগতির পরবর্তী স্তরে নিয়ে যেতে সাহায্য করবে : অনুপ্রিয়া প্যাটেল
নয়াদিল্লি, ১৫ সেপ্টেম্বর, ২০২১
স্বর্ণালঙ্কার ক্ষেত্র ভারতীয় অর্থ ব্যবস্থার একটি গুরুত্বপূর্ণ ক্ষেত্র। জিডিপি-তে এই ক্ষেত্রের অবদান প্রায় ৭ শতাংশ। এমনকি, দেশের মোট রপ্তানি বাণিজ্যের ১০-১২ শতাংশ রত্নালঙ্কার ক্ষেত্রের দখলে। এই কারণেই স্বর্ণালঙ্কার ক্ষেত্র কর্মসংস্থানের দিক থেকে অগ্রণী হয়ে উঠেছে। বর্তমানে এই ক্ষেত্রে দক্ষ ও অদক্ষ মিলিয়ে মোট কর্মীর সংখ্যা প্রায় ৫০ লক্ষ।
কেন্দ্রীয় বাণিজ্য ও শিল্প প্রতিমন্ত্রী শ্রীমতী অনুপ্রিয়া প্যাটেল বলেছেন, দেশে কাঁচামালের পর্যাপ্ত উৎপাদন না থাকা সত্ত্বেও ভারত হীরে উৎপাদন ও রপ্তানি ক্ষেত্রে অগ্রণী দেশ হয়ে উঠেছে। একই সঙ্গে, সোনা, রূপা ও অন্যান্য রত্নের রপ্তানিতেও এগিয়ে রয়েছে। তাই, রত্নালঙ্কার ক্ষেত্র ‘মেক ইন ইন্ডিয়া’র একটি উজ্জ্বল দৃষ্টান্ত। তিনি আরও জানান, কোভিড-১৯ মহামারীর সময় রত্নালঙ্কার ক্ষেত্রের ওপর বিরূপ প্রভাব পড়েছে। একই সঙ্গে, গত বছরের এপ্রিল মাসে সারা দেশে কঠোরভাবে লকডাউন থাকার দরুণ রপ্তানির পরিমাণ রেকর্ড প্রায় ৯৮ শতাংশ হ্রাস পেয়েছে। অবশ্য, এই প্রেক্ষিতে রত্নালঙ্কার রপ্তানিকারীদের প্রতিষ্ঠানটি দ্রুত ব্যবস্থা গ্রহণ করেছে এবং এই ক্ষেত্রের ব্যবসা টিকিয়ে রাখতে সরকারের সঙ্গে ঘনিষ্ঠ সমন্বয় বজায় রেখে কাজ করেছে।
সরকারি পদক্ষেপের ফলে রত্নালঙ্কার ক্ষেত্রে রপ্তানি-মন্দা দ্রুত কাটিয়ে ওঠা গেছে। তিনি জানান, গত অর্থবর্ষে তৃতীয় ত্রৈমাসিকে রপ্তানি ৬ শতাংশ কমে যায়। প্রথম ত্রৈমাসিকে রপ্তানি ৭২ শতাংশ হ্রাস পায়। কিন্তু, চতুর্থ ত্রৈমাসিক থেকে এই ক্ষেত্রে ধীরে ধীরে অগ্রগতি হতে থাকে এবং রপ্তানি প্রায় ১৫ শতাংশ বৃদ্ধি পায়। রপ্তানিতে বৃদ্ধির এই প্রবণতা চলতি বছরেও অব্যাহত রয়েছে। পরিসংখ্যান অনুযায়ী, ২০২১-২২ এর প্রথম ত্রৈমাসিকে রপ্তানির পরিমাণ প্রাক্-কোভিড সময়ের সমতুল বা ৯.২ বিলিয়ন মার্কিন ডলারে পৌঁছেছে।
কেন্দ্রীয় সরকার রত্নালঙ্কার ক্ষেত্রে একাধিক সংস্কারমূলক পদক্ষেপ গ্রহণ করেছে। এর মধ্যে রয়েছে – সংস্কারসাধিত স্বর্ণ নগদীকরণ কর্মসূচি। এই কর্মসূচি চালু হওয়ার ফলে সোনা ও হলমার্ক-বিশিষ্ট সোনার আমদানি শুল্ক হ্রাস পেয়েছে। পক্ষান্তরে, শিল্প সংস্থাগুলির পরবর্তী পর্যায়ে অগ্রগতি ঘটেছে। শ্রীমতী প্যাটেল আরও জানান, সরকারের এই পদক্ষেপের ফলে না কেবল রত্নালঙ্কার শিল্প ক্ষেত্রে পরিবর্তন আসবে, সেই সঙ্গে রপ্তানির ক্রমবর্ধমান প্রবণতা অব্যাহত থাকবে। এর ফলে, আগামী বছর রত্নালঙ্কার রপ্তানির পরিমাণ ৭৫ বিলিয়ন মার্কিন ডলারে পৌঁছবে বলে মনে করা হচ্ছে।
রত্নালঙ্কার রপ্তানি ক্ষেত্রের সংগঠন জিজেইপিসি গত বছর ভার্চ্যুয়াল পদ্ধতিতে একাধিক কর্মসূচির আয়োজন করে। এ ধরনের কর্মসূচি আয়োজনের উদ্দেশ্যই ছিল মহামারীর প্রাভব দ্রুত কাটিয়ে উঠে শিল্প সংস্থাগুলিতে স্বাভাবিক ছন্দ ফিরিয়ে আনা। সংগঠনটি কোভিড-১৯ মহামারী শুরুর সময় থেকে একাধিক কর্মসূচি গ্রহণ করে এসেছে। এ প্রসঙ্গে শ্রীমতী প্যাটেল জানান, ভারতীয় রত্নালঙ্কার উৎপাদক সংস্থাগুলি বিভিন্ন কর্মসূচিতে তাদের রত্নালঙ্কার প্রদর্শন করেছে। সেই সঙ্গে, বাজারে চাহিদা সম্পর্কেও অবগত হয়েছে। তিনি উৎসব মরশুম শুরু হওয়ার আগে দেশি-বিদেশি ক্রেতাদের জন্য এ ধরনের আরও কর্মসূচি আয়োজনের পরামর্শ দেন।
CG/BD/SB
(Visitor Counter : 167
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫৭ কোটি ৬১ লক্ষ করোনা প্রতিষেধক টিকা দেওয়া হয়েছে
গত ২৪ ঘন্টায় ৩৬ লক্ষ ৩৬ হাজারের বেশি টিকা দেওয়া হয়েছে
সুস্থতার হার বর্তমানে হয়েছে ৯৭.৫৪ শতাংশ যা মার্চ ২০২০ থেকে সর্বোচ্চ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৪ হাজার ৪৫৭ জন
ভারতে সুস্পষ্টভাবে আক্রান্তের সংখ্যা ৩,৬১,৩৪০ যা ১৫১ দিন পর সর্বনিম্ন
মোট আক্রান্তের হার ১.১২ শতাংশ, মার্চ ২০২০ থেকে যা সর্বনিম্ন
দৈনিক আক্রান্তের হার  বিগত ২৬ দিন ধরে যা ৩ শতাংশের নিচে
নতুন দিল্লি, ২১ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫৭ কোটি ৬১ লক্ষ অতিক্রম করেছে। গত ২৪ ঘন্টায় দেশে ৩৬ লক্ষ ৩৬ হাজার ০৪৩ জনকে টিকা দেওয়া হয়েছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫৭ কোটি ৬১ লক্ষ ১৭ হাজার ৩৫০ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী ৬৪,০১,৩৮৫ টি সেসনের মাধ্যমে গত ২৪ ঘন্টায় ৫৭ কোটি ৬১ লক্ষ ১৭ হাজার ৩৫০ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ৫২ হাজার ৭৯৬ জন স্বাস্থ্যকর্মী প্রথম ডোজ এবং ৮১ লক্ষ ৮৭ হাজার ০৬২ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮২ লক্ষ ৯৯ হাজার ৮৫০ জন কর্মী প্রথম ডোজ এবং ১ কোটি ২৪ লক্ষ ৭৬ হাজার ০২০ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২১ কোটি ৩৭ লক্ষ ৮৫ হাজার ৫১১ জন প্রথম ডোজ এবং ১ কোটি ৮৪ লক্ষ ৭৫ হাজার ৪৫৭ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১২ কোটি ১৮ লক্ষ ৫৪ হাজার ১৭৩ জন প্রথম ডোজ এবং ৪ কোটি ৮০ লক্ষ ৮২ হাজার ০০৭ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৮ কোটি ৩০ লক্ষ ১১ হাজার ১৩২ জন প্রথম ডোজ এবং ৪ কোটি ১৫ লক্ষ ৯৩ হাজার ৩৪২ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১৫ লক্ষ, ৯৭ হাজার ৯৮২ জন সুস্থ হয়ে উঠেছেন। গত ২৪ ঘন্টায় ৩৬ হাজার ৩৪৭ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৫৪ শতাংশ। দেশে গত ২৪ ঘন্টায় ৩৪ হাজার ৪৫৭ জন নতুন করে আক্রান্ত হয়েছেন। বিগত ৫৫ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৬১ হাজার ৩৪০। যা ১৫১ দিন পর সর্বনিম্ন। বর্তমানে মোট আক্রান্তের চেয়ে যা ১.১২ শতাংশ। মার্চ ২০২০ থেকে যা সর্বনিম্ন।
গত ২৪ ঘন্টায় দেশে মোট ১৭,২১,২০৫ টি নমুনা পরীক্ষা হয়েছে। এছাড়া সারাদেশে এ পর্যন্ত ৫০ কোটি ৪৫ লক্ষ ৭৬ হাজার ১৯৮ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.৯৮ শতাংশ। যা বিগত ৫৭ দিন ধরে ৩ শতাংশের নিচে। দৈনিক ভিত্তিতে এই হার আজ ২.০০ শতাংশ। দৈনিক ভিত্তিতে আক্রান্তের হার গত ২৬ দিন ধরে ৩ শতাংশের এবং লাগাতার ৭৫ দিন ধরে ৫ শতাংশের নিচে রয়েছে।
CG/ SB
(
দক্ষতাউন্নয়নওশিল্পোদ্যোগমন্ত্রক
দক্ষ ভারত প্রচারাভিযান
নয়াদিল্লি, ৩ ফেব্রুয়ারি, ২০২০
দক্ষ ভারত কর্মসূচির আওতায় দক্ষতা উন্নয়ন ও শিল্পোদ্যোগ মন্ত্রক সহ ২০টি কেন্দ্রীয় দপ্তর/মন্ত্রক সারা দেশে যুবক-যুবতীদের দক্ষতা উন্নয়নের জন্য ৪০টিরও বেশি প্রকল্প রূপায়ণ করেছে। এগুলির মধ্যে উল্লেখযোগ্য প্রধানমন্ত্রী কৌশল বিকাশ যোজনা, দক্ষতা উন্নয়নের জন্য জনশিক্ষা সংস্থান প্রকল্প, শিল্প শিক্ষণ প্রতিষ্ঠান , জাতীয় শিক্ষানবিশ উৎসাহদান প্রকল্প, গ্রামীণ স্বনির্ভর কর্মসংস্থান এবং প্রশিক্ষণ প্রতিষ্ঠান, দীনদয়াল উপাধ্যায় গ্রামীণ কৌশল বিকাশ যোজনা ইত্যাদি।
দক্ষতা উন্নয়ন এবং শিল্পোদ্যোগ মন্ত্রক ‘ফ্ল্যাগশিপ’ প্রকল্প হিসেবে প্রধানমন্ত্রী কৌশল বিকাশ যোজনা রূপায়ণ করেছে। ২০১৫ সালের ২০শে মার্চ কেন্দ্রীয় মন্ত্রিসভার অনুমোদন অনুযায়ী, ঐ বছরই প্রধানমন্ত্রী কৌশল বিকাশ যোজনার সূচনা করা হয়েছিল। ২০১৫-১৬ অর্থবর্ষে পাইলট প্রকল্প হিসেবে এটি সফল হওয়ার পর কেন্দ্রীয় মন্ত্রিসভা ২০২০ সাল পর্যন্ত এই প্রকল্প চালু রাখার সিদ্ধান্ত নেয়। ২০১৬-২০-র মধ্যে এই প্রকল্পের আওতায় সারা দেশে ১ কোটি মানুষকে প্রশিক্ষণ দেওয়ার লক্ষ্য নেওয়া হয়েছে। চলতি বছরের ১৭ই জানুয়ারি পর্যন্ত পাওয়া তথ্য অনুযায়ী, ২০১৫-১৬ অর্থবর্ষে প্রধানমন্ত্রী কৌশল বিকাশ যোজনার পাইলট প্রকল্পের আওতায় সারা দেশে ৭৩ লক্ষেরও বেশি প্রার্থী প্রশিক্ষণ নিয়েছেন।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় দক্ষতা উন্নয়ন ও শিল্পোদ্যোগ মন্ত্রী শ্রী আর কে সিং।
CG/SS/DM
(Visitor Counter : 77
প্রধানমন্ত্রীরদপ্তর
বঙ্গবন্ধু শেখ মুজিবুর রহমানের সমাধিস্থলে শ্রদ্ধাজ্ঞাপন করেছেন প্রধানমন্ত্রী
নতুন দিল্লি, ২৫ মার্চ, ২০২১
প্রধানমন্ত্রী শ্রী নরেন্দ্র মোদী দুদিনের বাংলাদেশ সফরের দ্বিতীয় দিনে আজ টুঙ্গিপাড়ায় বঙ্গবন্ধু শেখ মুজিবুর রহমানের সমাধিস্থলে শ্রদ্ধা নিবেদন করেন । কোনো বিদেশি রাষ্ট্রপ্রধান বা সরকারের প্রধানের সফরকালে এই প্রথম কেউ বঙ্গবন্ধুর সমাধিস্থলে শ্রদ্ধা জানালেন । প্রধানমন্ত্রী শ্রী নরেন্দ্র মোদী এই ঐতিহাসিক ঘটনার স্মরণে সমাধিস্থল প্রাঙ্গনে একটি বৃক্ষ রোপণ করেন । বাংলাদেশের প্রধানমন্ত্রী শ্রীমতি শেখ হাসিনা এবং তার বোন শেখ রেহানাও উপস্থিত ছিলেন ।
প্রধানমন্ত্রী শ্রী মোদী সমাধিস্থল প্রাঙ্গণে দর্শনার্থীদের জন্য ভিজিটর বুক-এ স্বাক্ষর করেন । তিনি লেখেন – ‘বঙ্গবন্ধুর জীবন বাংলাদেশের মানুষের অধিকার, অন্তর্ভুক্তিমূলক সংস্কৃতি সংরক্ষণ এবং তাদের পরিচয়ের জন্য স্বাধীনতা সংগ্রামের প্রতীক’ ।
ক্রেতা, খাদ্যএবংগণবন্টনমন্ত্রক
কেন্দ্র দেশের প্রধান ভোজ্যতেল অ্যাসোসিয়েশনগুলিকে অবিলম্বে ১৫ টাকা দাম কমানোর নির্দেশ দিয়েছে
নয়াদিল্লি, ৮ জুলাই, ২০২২
খাদ্য ও গণবন্টন দপ্তর ৬ জুলাই এক বৈঠকে দেশের প্রথম সারির ভোজ্যতেল সংস্থাগুলিকে ভোজ্যতেলের দাম অবিলম্বে প্রতি লিটারে ১৫ টাকা কমানোর বিষয়টি নিশ্চিত করতে বলেছে।
কেন্দ্র আরও বলেছে, কোনভাবেই যেন এই মূল্য হ্রাসের বিষয়টিতে দেরি না হয়, সেদিকেও নজর দিতে হবে। ডিস্ট্রিবিউটার ও প্রস্তুতকারকদেরও এদিকে নজর দিতে হবে। কিছু কিছু কোম্পানি এমআরপি-র ওপর দাম না কমিয়ে বরঞ্চ তা বাড়িয়ে রাখে। এক্ষেত্রে তাদের অবিলম্বে দাম কমানোর কথা বলা হয়েছে।
বৈঠকে আন্তর্জাতিক বাজারে ভোজ্যতেলের দাম কম হতে থাকার বিষয়টি নিয়েও আলোচনা হয়। এর পরিপ্রেক্ষিতে দেশীয় স্তরে ভোজ্যতেল শিল্পের দাম কমানোর বিষয়টি নিশ্চিত করা প্রয়োজন বলেও গুরুত্বের সঙ্গে আলোচনা হয়। এছাড়া, দামের বিষয়ে তথ্য সংগ্রহ, ভোজ্যতেলের প্যাকেটজাতকরণ সহ নানান বিষয় বৈঠকে আলোচনা হয়।
উল্লেখ্য এটি স্মরণ করা যেতে পারে, ২০২২-এর মে মাসে এক বৈঠকে ফরচুন রিফাইন্ড সানফ্লাওয়ার তেলের ১ লিটার প্যাকেটের দাম ২২০ টাকা থেকে কমিয়ে ২১০ টাকা এবং ফরচুন সোয়াবিন ও কাচ্চি ঘানি তেলের ১ লিটারের প্যাকেটের দাম ২০৫ টাকা থেকে কমিয়ে ১৯৫ টাকা করা হয়।
আন্তর্জাতিক বাজারে ভোজ্যতেলের দামে ব্যাপক নিম্নগতি দেখা যাচ্ছে, কিন্তু ঘরোয়া বাজারে এর চিত্র কিছুটা অন্যরকম। পরিস্থিতি নিয়ন্ত্রণে আনতে রান্নার তেলের খুচরো দাম কমানোর জন্য শিল্পক্ষেত্রের শীর্ষস্থানীয় প্রতিনিধিদের সঙ্গে আলোচনায় বসে সরকার।
দেশে ভোজ্যতেলের অতিরিক্ত মূল্য ও ঠিকমতো যোগান না থাকার বিষয়টিতে দপ্তর অবিরাম নজর রেখে চলেছে। গ্রাহকরা যাতে কিছুটা স্বস্তি পান সেদিকেও কড়া নজর রেখেছে দপ্তর।
PG/PM/DM/
(Visitor Counter : 98